[{"text_idx": "#000009", "text": "Ydych chi\u2019n chwilio am gyllid i ddatblygu prosiect a fydd yn gwella\u2019r amgylchedd? Mae Cynllun Cymunedau y Dreth Gwarediadau Tirlenwi ar agor nawr am geisiadau."}, {"text_idx": "#000015", "text": "Mae chwech chylch blaenorol yr LDTCS wedi cyllido rhai prosiectau gwych sy\u2019n gwneud gwelliannau amgylcheddol cadarnhaol yn eu hardaloedd lleol gyda chefnogaeth y gymuned. O drwsio beiciau diangen a\u2019u haddasu at ddibenion gwahanol i gynyddu poblogaeth y belaod coed."}, {"text_idx": "#000016", "text": "Dyfarnwyd grant sylweddol i Sefydliad Cadwraeth Daearegol Prydain (BIGC) o dan y thema \u2018gwelliannau amgylcheddol ehangach\u2019, i greu prosiect unigryw y gwnaethant ei alw\u2019n \u2018Merthyr\u2019s Roots Gardening Project\u2019 (prosiect garddio)."}, {"text_idx": "#000017", "text": "Y nod oedd cymryd ty\u0302 gwydr anniben a\u2019i drawsnewid yn ardd liwgar. Byddai\u2019r lle yn hwb dysgu a fyddai\u2019n cynnig addysgu cymunedau ac ysgolion lleol am dreftadaeth leol a materion amgylcheddol byd-eang."}, {"text_idx": "#000018", "text": "Roedd eu ty\u0302 gwydr fel jyngl, yn llawn chwyn ac wedi tyfu\u2019n wyllt. Roedd y to a llawer o\u2019r ffenestri wedi torri. Nid oedd yr un o\u2019r mesurau amgylcheddol yn gweithio."}, {"text_idx": "#000020", "text": "Er nad oedd y grw\u0302p yn gallu agor yr adeilad i\u2019r cyhoedd am y rhan helaeth o\u2019r amser, gwnaeth y prosiect addasu a gweithio\u2019n agos gyda grwpiau cymunedol. Defnyddiodd grwpiau anabledd yr ardd ty\u0302 gwydr fel canolbwynt i\u2019w gwaith, hyfforddiant a gweithgareddau cymdeithasu. Cafodd yr ardd ei chynnal a chadw gan y Ti\u0302m Prosiect Awyr Agored preswyl \u2013 grw\u0302p o oedolion lleol ag anawsterau dysgu ac anghenion arbennig."}, {"text_idx": "#000025", "text": "Cyn dechrau\u2019r prosiect, roedd Stephanie wedi ymweld a\u0302 safle\u2019r ty\u0302 gwydr fel twrist, heb wybod fawr ddim am yr ardal na\u2019i hanes. Gan ei bod yn gweithio yng Nghaerdydd mewn swyddfa, yr un diwrnod o\u2019r wythnos yn gweithio gyda BIGC oedd cyfle Stephanie i ddianc o\u2019r ddinas yn rheolaidd ac ymarfer eu sgiliau mewn gwyddor yr amgylchedd."}, {"text_idx": "#000026", "text": "Yn sgil pandemig COVID-19, bu\u2019n rhaid i Stephanie, fel llawer o rai eraill, weithio gartref a chafodd mwy o\u2019i gwaith ei wneud ar-lein ac yn rhithiol. Gwnaeth byw a gweithio gartref heb ardd a methu a\u0302 theithio ddechrau dweud arni, a chyda dechrau prosiect \u2018Merthyr\u2019s Roots\u2019 wedi\u2019i ohirio, dechreuodd Stephanie deimlo ychydig yn gaeth."}, {"text_idx": "#000028", "text": "I Stephanie, roedd cael cyfle i fynd allan o Gaerdydd a chael seibiant dros dro o fod yn gaeth i\u2019r cartref yn gymaint o ryddhad. Er i lawer mewn rhannau mwy gwledig o Gymru ddefnyddio\u2019u gerddi a\u2019r awyr agored yn fwy creadigol ac yn fwy aml yn ystod y pandemig, nid oedd gan bawb fynediad at fyd natur."}, {"text_idx": "#000037", "text": "Hyfforddiant am ddim i helpu mudiadau treftadaeth i ymdopi a\u0302 newid"}]